Mhux wisq 'il bogħod mis- Siġġiewi tinsab biċċa art rurali li hi magħrufa bħala l-Fawwara. Magħha hemm magħquda dawk l-għoljiet hekk imsejħa Ġebel Ciantar. Dan hu post sabiħ li għad għandu l-laqtgħa tal-kampanja Maltija mhux daqstant mittiefsa, għax s'issa l-żvilupp għadu ma wasalx hemm biex jeqred fi ftit xhur dak li n-natura ħadet sekli biex tagħmel. Iż-żona msejħa 'Il-Fawwara' jew 'tal-Fawwara' tieħu isimha mill-ilma li joħroġ b'abbundanza forma ta' nixxiegħa fl-inħawi ta' Ġebel Ciantar. Jidher li dan il-post instab indikat l- ewwel darba fl-atti notali fil-kitba bid-data tal-15 ta' Marzu 1529 tan- Nutar Graciano Vassallo li niżżel il-lok bħala 'fauara, clausura in contrata Gebal Chantar'.'' Gebel Chantar, mill-banda l-oħra, tissemma' aktar kmieni fl-atti notarili tan-Nutar Paulo Bonello fid-dokument bid-data tas-6 ta' Ottubru 1467.2 Ġebel jindika li l- post hu għolja jew għoljiet, u Ciantar jurina ta' min kienet il-proprjetà jew wara minn ġie msemmi l-post. Fil-fatt nafu li dan Ġebel Ciantar ħa ismu minn sinjura jisimha Ġlorma Ciantar li kienet sid artijiet fl-inħawi u li magħha hemm ukoll marbuta leġġenda. Mela n-nixxiegħa — li anki tagħti isimha lil dan il-postu litisbokka minn ġo għar li jinsab taħt il-kappella ' ddedikata lill-Madonna tal-Karmnu (li nbniet wara) — f'sena ta' nixfa kbira l- Programm tal-Festa ilma ma baqax ħiereġ għal ġol-ġiebja li kienet tinsab fl-għalqa ta' quddiem il-kappella. Issa din Ġlorma Ciantar, li kienet propretarja ta' għelieqi fiż-żona għamlet wiegħda li jekk l- ilma jerġa' jibda jnixxi hi tibni knisja hemmhekk. Ix-xewqa mqanqla ta' Ġlorma ġiet mismugħha għax l-ilma reġa' feġġ u hi żammet kelmitha. Għalhekk b'att notarili għand in- Nutar Pietro Paolo Vincella ġiet stabilita l-fondazzjoni bid-data tal-5 ta' Marzu 1616 biex tinbena kappella. Għal dan il-għan ħalliet l-għelieqi lill- Fratellanza tal-Madonna. tal-Karità li kienet ffurmata fil-Kolleġġjata ta' San Pawl fil-Bet Valletta. Plakka mwaħħla fil-ġemb ta' din il-kappella tfakkar dan l-avveniment tal-1616. Il-plakka tispjega wkoll li l-kappella kienet reġgħet inbniet fis-sena 1669 mill-istess Fratellanza. X'aktarx li reġgħet ġiet restawrata fl-1756 għax l-aħħar data li tidher fuq din il-plakka hi proprju din. Għall-aħħar tas-seklu dsatax imbagħad, il-Gvern ħa din in- nixxiegħa biex ikun jista' jissupplixxi ilma liż-żona tal-Kottonera u għalhekk minħabba li n-nixxiegħa u l-art tal-madwar. ittieħdu, il- Fratellanza ngħatawlha artijiet oħra li bihom setgħet tkompli żżomm din il-kappella fi stat tajjeb. Kappella oħra li tinsab fl-inħawi tal-Fawwara hi mbagħad dik iddedikata lill-Annunzjata. Taħt din il-kappella hemm oħra ddedikata lil San Ġorġ u li hi kappella fil-blat. Fat MARE ħ AWAS ISSA 20 i ia Siġġievvi f estival (Brass Panidiezsoċjabċliji Ċ Am il-kappella (ta' fuq) ma kinitx minn dejjem iddedikata lill-Annunzjata. Kien ċertu Gio. Paolo Cassar li fis- sena 1619 bena kappella oħra fuq waħda eqdem li kienet iddedikata lill-Assunta. Nafu li l-kappella ta' Cassar kienet ġiet profanata fl-1653 imma s-sidien tagħha talbu u qalgħu dan il-permess u hekk fis-7 ta' Diċembru tal-istess sena il-kappella reġgħet infetħet. Nafu wkoll li l- kappella tal-Annunzjata nbniet mill- ġdid minn Maria Xeberras fl-1708. Din il-benefattriċi kienet tiġi oħt l-Isqof Fra Domenico Xeberras u fit- titular hemm appuntu l-arma ta' dan l-isqof, ' Ġan Franġisk Abela fil-ktieb tiegħu li ħareġ fl-1647 jinkludi tagħrif fuq l- inħawi ta' Ġebel Ciantar. Hu jgħid li dawn l-għoljiet ħadu isimhom mill- kunjom tal-familja Ciantar — familja tajba u antika Maltija — li minħabba li l-parti l-kbira ta' dik l-art kienet tagħhom, hekk il-firxa kollha ta' hemm baqgħet imsemmija għalihom. Kien hemm abbundanza ta' ilma li jnixxi mill-art u kont issib ħafna dwieli f'dik l-art fertili. L-għeneb tal- post kien ta' togħma bnina u ħelwa ħafna u kien tat-tip tawwali li l-Maltin fi żmienu kienu jsejħu 'Bessulet el Bakra'' jew, kif ikompli jispjega Abela, sider il-baqra. Dawn l-għeneb kienu hekk abbundanti u ħelwin għax barra li kienu jgawdu mix-xemx u jħarsu lejn il-baħar tan-nofsinhar ta' Malta, kienu wkoll imkennija wara l-għoljiet li kienu jipproteġuhom mill-qilla tal-7 irjieħ qawwija li kienu jonfħu fuq l- inħawi. Xi wħud, ikompli Abela, ħadu vantaġġ minn dan kollu u tellgħu djar tal-villeġġjatura, ħelwin fid-dehra u f'arja li twettqek.5 Fis-seklu dsatax kien George Percv Badger li kkummenta fuq il-Fawwara. Hu jgħid li l-post kien imfittex ħafna mill-Maltin li kienu jmorru hemm għall-mistrieħ u d-divertiment tagħhom. Ikompli jgħid li biex tasal għalih kont tista' tuża t-triq li tgħaddi minn Ħaż-Żebbuġ u mis-Siġġiewi imma kont tista' wkoll tilħqu jekk tinżel mal-blat wieqaf li kien hemm fil-viċinanzi tal-Palazz tal-Inkwiżitur fil-Girgenti li kien xi żewġ mili bogħod mill-Fawwara. Badger irrimarka li l-ħamrija tal-Fawwara kienet mill- aktar fertili u kienet imtarrġa mal- ġenb wieqaf tal-preċipizju li jħares lejn il-baħar. L-awtur iżid li taħt il-kappella ċkejkna (tal-Karmnu) kien hemm għar artifiċjali li minnu kienet ħierġa nixxiegħa li tferra' ġo għadira, u minn hemm l-ilma kien jitwassal f'direzzjonijiet diversi biex isaqqi l-għelieqi. Fl-għar imsemmi kien hemm ukoll mejda u bankijiet ' tal-ġebel għall-użu ta' dawk li jmorru jqattgħu ġurnata għall-mistrieħ f'dak il-post. Badger jispiċċa billi jinforma l-qarrejja tiegħu li: mill- Fawwara wieħed kellu veduta tajba tal-gżira ta' Filfla li tinsab xi ħames mili 'l barra fil-baħar. Fuq din il-gżira, jkompli l-kittieb, kienu jgħixu biss il- fniek li kont issib minnhom bil-gzuz. Is-sajjieda bid-dgħajjes. tagħhom kultant kienu wkoll iżuru din il-gżira biex jiġbru l-imħar u ħlejjaq oħra simili li kienu abbundanti ħafna mal- blat ta' hemm.5 Programm tal-Festa p kd ' TA 7 b f Sig estida Mra Lvvilezsoċi MG Grazzi mill-qalb lil Borg Bros. Removals għad-drinks li offrew waqt il-marċ tal-ġimgħa. Nirringrazzjaw lil Micheal u Anna Farrugia ti 7 meta ngħaddu bil-marċ mit-triq tagħhom joffrulna wkoll id-drinks. Programm tal-Festa 79